થોડી વાર વિચારીને એણે સલાહ આપી. 'મમ્મીજી ગયા એ તો હવે પાછા નથી આવવાનાં. એમની પીડાનો ભાર તમે એકલા વેંઢારતા હો એવું લાગે છે. મારી વાત માનો. શરીર સાચવો અને બીજા બધાની જેમ જલસાથી જીવો. મારી વાત ખોટી લાગતી હોય તો એકેએકનું વર્તન જોજો. તમારી જેમ સોગિયું મોઢું કરીને કોઇ નથી ફરતું. લોકોની આવ-જા હતી ત્યાં સુધી ફરજિયાત ભારમાં જીવ્યા, એ પછી બધા પોતપોતાની મસ્તીમાં જીવે છે. એ કંઇ તમારા એકલાનાં તો મમ્મી નહોતાંને?'